nvidia/miracl-vision huggingface dataset:
Trebian taistelu

Talvipäivänseisaus, Joulukuu 218 eaa. Trebbiajoen ranta Karthagon voitto Rooman valtakunta Karthago Tiberius Sempronius Longus Hannibal 42 000 miestä:(18 000 rooman legioonalaista,20 000 italialaista,4 000 ratsuväkeä) 30 000 miestä:(20 000 raskasta jalkaväkeä,10 000 ratsuväkeä,37 sotanorsua) 26 000 – 28 000,ehkä jopa 32 000 4 000 – 5 000, muutamia norsuja Trebian taistelu oli toisen puunilaissodan ensimmäinen suurtaistelu. Taisteluun osallistuivat Hannibalin karthagolaisjoukot ja Rooman tasavalta joulukuussa 218 eaa. noin talvipäivänseisauksen aikaan. Taistelu päättyi roomalaisten huomattavaan tappioon. Silti osa roomalaisista (noin 2,5 legioonaa eli 10 000 roomalaissotilasta) onnistui taistelemaan kunniakkaasti ja sitten vetäytymään Placentiaan (Piacenza). Hannibal voitti huolellisella ja innovatiivisella suunnitelmallaan, joista hän on kuuluisa. Roomalaiskenraali, konsuli Tiberius Sempronius Longus heitti joukkonsa vaikeissa olosuhteissa suoraan hyökkäykseen eikä huomannut joutuvansa ansaan. Taistelu käytiin tasamaalla Piacenzan maakunnassa Trebbiajoen vasemmalla rannalla lähellä Po-jokea. Taistelu on nimetty joen mukaan. Vaikka tarkka sijainti, jossa taistelu käytiin, ei ole aivan varma, yleisesti oletetaan että taistelukenttä oli näköetäisyydellä via Emilian roomalaistiestä. Joulukuu 218 eaa
Nils Adlercreutz

Nils August Domingo Adlercreutz (8. heinäkuuta 1866 Brunneby – 27. syyskuuta 1955 Tukholma) oli ruotsalainen ratsastaja ja olympiavoittaja. Hän kilpaili vuoden 1912 kesäolympialaisissa Tukholmassa, jossa hän voitti kultaa joukkuekenttäratsastuksessa ja lisäksi sijoittui neljänneksi kenttäratsastuksen yksilökilpailussa. Samoissa kisoissa Adlercreutz jäi jaetulle kuudennelle sijalle esteratsastuksen yksilökilpailussa. Myös Nilsin poika Gregor Adlercreutz oli ratsastaja.
Gregor Adlercreutz

Gregor Nils Henric Adlercreutz (16. elokuuta 1898 Tukholma – 3. kesäkuuta 1944 Strömsholm) oli ruotsalainen kouluratsastaja ja olympiamitalisti. Adlercreutz saavutti joukkuekilpailun olympiapronssia Berliinissä 1936 ja sijoittui yksilökilpailussa neljänneksi. Gregorin isä Nils Adlercreutz oli myös ratsastaja, olympiavoittaja Tukholmasta 1912.
Molybdeenitrisulfidi

Molybdeenitrisulfidi eli molybdeeni(VI)sulfidi (MoS3) on molybdeeni- ja sulfidi-ionien muodostama epäorgaaninen ioniyhdiste. Molybdeenitrisulfidissa molybdeenin hapetusluku on +VI. Molybdeenitrisulfidi on huoneenlämpötilassa tummanruskeaa kiinteää ainetta. Se ei liukene veteen eikä väkeväänkään suolahappoon, mutta liukenee typpihappoon. Molybdeenitrisulfidi liukenee myös sulfidiylimäärään muodostaen väriltään punaruskean tetratiomolybdaatti-ionin (MoS42-). Kuumennettaessa yhdiste hapettuu molybdeenitrioksidiksi noin 200 °C lämpötilassa ja kuumennettaessa inertissä ilmakehässä se pelkistyy molybdeenidisulfidiksi noin 350 °C lämpötilassa. Molybdeenitrisulfidia valmistetaan saostamalla heikosti happamissa olosuhteissa molybdaattiliuoksista vetysulfidin avulla. Emäksisissä ja neutraaleissa olosuhteissa muodostuu liukoisia komplekseja. Toinen tapa valmistaa yhdistettä on ammoniumtetratiomolybdaatin hajottaminen kuumentamalla.  Molybdeenitrisulfidia on tutkittu käytettäväksi litiumioniakkujen elektrodimateriaalina.
Keskuskulma

Ympyrän keskuskulma on geometriassa ympyrään liittyvä kulma. Ympyrän keskipisteestä O piirretään janat eli säteet ympyrän kehälle pisteisiin A ja B. Säteiden OA ja OB välistä kulmaa kutsutaan keskuskulmaksi ∡𝐴𝑂𝐵. Koska kulman määrittäminen kahden pisteen avulla jättää kaksi vaihtoehtoista tulkintaa, sidotaan keskuskulma usein ympyrän kaareen. Säteiden ja kaaren muodostaa ympyrän sektorin, jonka kulmana keskuskulma on. Keskuskulmaan liittyy läheisesti kehäkulma, jotka ovat määräävät toisensa yhtälöllä 𝛼=2𝛽 (kuten kuvassa), kuten kehäkulmalausekin esittää.
Bernard Franklin

Bernard Wallis Franklin (10. marraskuuta 1889 Lontoo – 2. tammikuuta 1937 Muswell Hill) oli brittiläinen voimistelija ja olympiamitalisti. Hän sai vuoden 1912 kesäolympialaisissa Tukholmassa pronssia moniottelun joukkuekilpailussa ja jäi sen yksilökilpailussa 29. sijalle. Hän osallistui myös vuoden 1920 kesäolympialaisiin Antwerpenissä, jossa hän sijoittui joukkueineen moniottelussa viidenneksi.
San Jacinton taistelu

21. huhtikuuta 1836 nyk. Harrisin piirikunta, Texas Texasin voitto Rauhansopimus osapuolten välille; Meksiko vetäytyi Rio Grande-joelle Meksiko Texasin tasavalta 1 360 910 630 kuollut208 haavoittunut730 vangittu 9 kuollut30 haavoittunut San Jacinton taistelu oli 21. huhtikuuta 1836 käyty taistelu Texasin tasavallan ja Meksikon joukkojen välillä lähellä nykyistä Harrisin piirikuntaa Texasissa. Taistelu alkoi Texasin Sam Houstonin joukkojen yllätyshyökkäyksellä ja päättyi Texasin murskavoittoon. Taistelussa kuoli yli 600 meksikolaista ja vain yhdeksän texasilaista. Lisäksi satoja meksikolaisia sotilaita jäi texasilaisten vangiksi, heidän mukanaan Meksikon joukkojen komentaja kenraali Santa Anna. Taistelun seurauksena Meksikon joukot vetäytyivät Texasin alueelta ja valtiot tekivät rauhansopimuksen. Rauhansopimuksessa texasilaiset vapauttivat kenraali Annan ja Meksiko lupasi tunnustaa Texasin itsenäisyyden. San Jacintonin taistelulla oli näin merkittävä rooli Texasin itsenäistymisessä ja myöhemmässä liittymisessä Yhdysvaltoihin.
Erik Granfelt (voimistelija)

Erik Gustaf Granfelt (17. marraskuuta 1883 Tukholma – 18. helmikuuta 1962 Täby) oli ruotsalainen voimistelija, köydenvetäjä ja olympiavoittaja. Hän oli mukana voittamassa joukkuevoimistelussa kultaa vuoden 1908 kesäolympialaisissa Lontoossa. Lisäksi hän kuului köydenvedossa pronssia saaneeseen joukkueeseen Ateenan välikisoissa 1906. Myös Erikin veljet Nils ja Hans Granfelt olivat olympiaurheilijoita. Granfelt oli lisäksi miekkailija Nils Rydströmin setä/eno.
Alfred Engelsen

Alfred Bertran Engelsen (16. tammikuuta 1893 Bergen – 13. syyskuuta 1966 Tvedestrand) oli norjalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä vapaassa järjestelmässä kultaa voittaneeseen joukkueeseen. Samoissa kisoissa hän osallistui myös uimahyppyihin.
Wilhelm Marx

Wilhelm Marx (15. tammikuuta 1863 Köln – 5. elokuuta 1946 Bonn) oli saksalainen katolista Keskustapuoluetta (Zentrum) edustanut poliitikko, joka toimi kahdesti (1923–1925 ja 1926–1928) Saksan valtakunnankanslerina Weimarin tasavallan aikana. Marx oli koulutukseltaan lakimies ja loi aluksi uransa oikeuslaitoksessa. Hän oli vuodesta 1894 tuomarinviroissa eri puolilla Saksaa. Hänet nimitettiin vuonna 1922 Berliinin kamarioikeuden puheenjohtajaksi. Marx liittyi jo nuorena Keskustapuolueeseen ja perusti vuonna 1911 Düsseldorfissa Katolisten koulujen järjestön. Hän oli edustajana Preussin maapäivillä vuosina 1899–1918 sekä Saksan valtiopäivillä 1910–1932. Vuosina 1921–1928 hän oli Keskustapuolueen ja sen parlamenttiryhmän puheenjohtaja. Marx oli valtakunnankanslerina ensimmäisen kerran marraskuusta 1923 joulukuuhun 1924. Hänen ensimmäinen hallituksena muun muassa hyväksyi Dawesin suunnitelman. Kanslerikauden jälkeen Marx toimi helmikuusta huhtikuuhun 1925 Preussin osavaltion ministeripresidenttinä ja oli puolueensa ehdokkaana vuoden 1925 presidentinvaaleissa, mutta hävisi Paul von Hindenburgille
Sinikorpraalikerttu

Elinvoimainen  Hyliota violaceaVerreaux & Verreaux, 1851 Sinikorpraalikerttu Wikispeciesissä Sinikorpraalikerttu Commonsissa Sinikorpraalikerttu (Hyliota violacea) eli aiemmalta nimeltään orvokkikorpraalikerttu on korpraalikerttujen heimoon kuuluva varpuslintu. Sinikorpraalikerttua esiintyy Afrikan länsi- ja keskiosissa. Laji on luokiteltu elinvoimaiseksi.
Transformers – Tuhon aikakausi

Transformers – Tuhon aikakausi (engl. Transformers: Age of Extinction) on vuonna 2014 ensi-iltansa saanut yhdysvaltalais-kiinalainen tieteiselokuva, joka perustuu Hasbron Transformers-leluihin. Se on vuoden 2011 elokuvan Transformers: Kuun pimeä puoli jatko-osa sekä Transformers-elokuvasarjan neljäs osa, joka sijoittuu viisi vuotta Chicagon taistelun jälkeen. Edeltäjiensä tavoin, tämänkin elokuvan ohjasi Michael Bay ja käsikirjoitti Ehren Kruger. Pääosaa esittää Mark Wahlberg ja Peter Cullen on yhä Optimus Primen ääninäyttelijänä. Tämä on elokuvasarjan ensimmäinen osa, jossa ei esiinny yksikään aiempien elokuvien ihmisnäyttelijä, vaan kaikki ovat uusia. Elokuva sai ensi-iltansa Yhdysvalloissa ja Suomessa 27. kesäkuuta 2014. Elokuva sai suurelta osin huonot arvostelut, ja sai muun muassa seitsemän Golden Raspberry -ehdokkuutta, Bayn voitettua huonoimman ohjauksen ja Kelsey Grammerin voitettua huonoimman miessivuosan palkinnon. Ylistystä saivat kuitenkin elokuvan visuaaliset efektit, toimintakohtaukset, musiikki, sekä Wahlbergin ja Stanley Tuccin roolisuoritukset. Huonoista kritiikeistä huolimatta, elokuva tuotti maailmanlaajuisesti noin 1,104 miljardia dollaria. Viides elokuva, Transformers: Viimeinen ritari, sai ensi-iltansa 21
Kehäkulma

Kehäkulma on geometriassa ympyrään liittyvä kulma. Ympyrän kehältä valitaan kolme pistettä A, B ja P, joista P:stä piirretään jänteet PA ja PB. Jänteiden PA ja PB välistä kulmaa ∡𝐴𝑃𝐵 nimitetään kehäkulmaksi. Koska kulman määrittäminen kahden pisteen avulla jättää kaksi vaihtoehtoista tulkintaa, sidotaan keskuskulma usein ympyrän kaareen tai sitä vastaavaan jänteeseen. Seuraavaa lausetta kutsutaan kehäkulmalauseeksi: Olkoon Γ annettu ympyrä ja olkoot 𝐴 ja 𝐵 kaksi Γ:n pistettä siten että 𝐴 ja 𝐵 eivät ole Γ:n halkaisijan päätepisteet. Jos 𝐶 ja 𝐷 ovat samalla puolella suoraa 𝐴𝐵 olevia Γ:n pisteitä, niin ∠𝐴𝐶𝐵≅∠𝐴𝐷𝐵. Tämän tiedon välittömänä seurauksena, mikäli kahdella kehäkulmalla ∡𝐴𝑃1𝐵 ja ∡𝐴𝑃2𝐵 on yhteinen keskuskulma ∡𝐴𝑂𝐵, ovat kehäkulmat suuruudeltaan puolet tästä ja siten yhtäsuuret eli ∡𝐴𝑃1𝐵=∡𝐴𝑃2𝐵=𝛽. Kaikki saman kaaren kehäkulmat ovat siksi aina yhtä suuria, kuten alla olevassa kuvassa näytetään. Kehäkulmalauseella on yksinkertaisuudestaan huolimatta merkittävä asema euklidisessa geometriassa, jossa sen ominaisuuksia käytetetään paljon todistamisessa. Esimerkiksi, kun kaksi ympyrän jännettä leikkaavat toisensa, voidaan kehäkulmalauseella osoittaa, että jänteiden osien tulo on vakio. Myös tunnettu tulos, jossa jännenelikulmion vastakkaisten kulmien summa on 180°, saadaan kehäkulmalauseella pääteltyä helposti. Viimeinen huomautus nähdään yllä olevasta kuvasta
Brestin linnoituksen puolustaminen

22.–29. kesäkuuta 1941 Brest, Valko-Venäjä, Neuvostoliitto Saksan voitto Saksa Neuvostoliitto Fritz Schlieper Pjotr Gavrilov Ivan Zubatšov Jefim Fomin 17 000–20 000 sotilasta yli 9 000 sotilasta 414 kaatunutta668 haavoittunutta yli 2 000 kaatunuttanoin 6 000 vangittua Brestin linnoituksen puolustaminen (tunnetaan myös nimillä Brestin piirityslähde? ja Brestin taistelulähde?) oli toisessa maailmansodassa operaatio Barbarossan ensimmäisiä taisteluita kesäkuussa 1941. Brestin kaupungin ympäristössä Valko-Venäjällä käyty taistelu alkoi 22. kesäkuuta ja se kesti seitsemän päivää päättyen saksalaisten voittoon. Taistelussa yli 9 000 puna-armeijan sotilasta puolusti sitkeästi Brestin linnoitusta. Puolustajista yli 2 000 kaatui taistelussa ja yli 6 000 joutui vangiksi. Linnoitus julistettiin 8. toukokuuta 1965 sankarilinnoitukseksi puolustustaistelun kunniaksi. Brestin linnoituksen ympäristö oli 14. syyskuuta 1939 Puolan taisteluiden sotanäyttämönä, kun Heinz Guderianin Saksan 10. panssaridivisioonan joukot yrittivät kukistaa linnoituksen puolalaiset puolustajat
Reijo Haka

Reijo Haka (s. 16. maaliskuuta 1955, Kouvola) on entinen suomalainen pesäpalloilija ja pelinjohtaja. Reijo "Rymy" Haka pelasi Mestaruussarjassa 1972-1990 (1983 ja 1987 ykkössarjassa) edustaen koko ajan Kouvolan Pallonlyöjiä. Suomen mestaruuden Haka saavutti 1976. Pronssia on tullut kaudella 1977 jolloin lohkesi myös Cup-mestaruus. Vuonna 1972 KPL oli myös kolmas, mutta Hakan pelaama 1 ottelu ei oikeuttanut mitaliin. Kaudella 1987 Haka joukkueineen voitti ykkössarjan. Itä-Länsi-otteluun Haka valittiin 1984 ja Liitto-Lehdistöön 1977. Vuonna 1991 Haka toimi KPL:n mestaruussarjajoukkueen pelinjohtajana. Nykyisin hän toimii KPL:n lehdistötilaisuuksien isäntänä.
Brodyn taistelu

23. – 30. kesäkuuta 1941 Brody, Neuvostoliitto (tuolloin osa Puolaa, nykyisin Ukrainaa) Saksan voitto Saksa Neuvostoliitto Paul Ludwig Ewald von Kleist Mihail Kirponos 750 panssarivaunua 3500 panssarivaunua 200 panssarivaunua 800 panssarivaunua Brodyn taistelu (tunnetaan myös nimillä Dubnan taistelu, Dubnon taistelu, Rovnen taistelu ja Rovne-Brodyn taistelu lähde?) oli toisessa maailmansodassa Saksan ja Neuvostoliiton joukkojen välinen panssaritaistelu, joka käytiin Brodyn, Dubnon ja Lutskin kaupunkien lähistöllä itärintamalla kesäkuussa 1941. Taistelussa kohtasivat Saksan 1. panssariryhmä, III armeijakunta ja XLVIII panssariarmeijakuntaselvennä viisi Neuvostoliiton mekanisoitujen joukkojen osastoaselvennä. Taistelu alkoi 23. kesäkuuta 1941 ja päättyi saksalaisten voittoon 30. kesäkuuta 1941. Taistelussa saksalaiset kohtasivat ensimmäistä kertaa Neuvostoliiton T-34-panssarivaunujalähde?. Taistelussa saksalaiset menettivät noin 200 panssarivaunua ja Neuvostoliitto yli 800 panssarivaunua.
Giuseppe Tonani

Giuseppe Tonani (2. lokakuuta 1890 Milano – 1. lokakuuta 1971 Milano) oli italialainen painonnostaja, köydenvetäjä ja olympiavoittaja. Hän voitti painonnostajana kultaa raskaassasarjassa vuoden 1924 kesäolympialaisissa Pariisissa ja sijoittui siinä seitsemänneksi vuoden 1928 kesäolympialaisissa Amsterdamissa. Antwerpenin kesäolympialaisissa 1920 Tonani kuului köydenvedossa viidenneksi sijoittuneeseen joukkueeseen.
Ernest Thorne

Ernest Arthur Thorne (7. kesäkuuta 1887 Wandsworth – 18. marraskuuta 1968 Taplow) oli brittiläinen köydenvetäjä ja olympiavoittaja. Hän kilpaili vuoden 1920 kesäolympialaisissa Antwerpenissä ja kuului siellä lajissa kultaa voittaneeseen Lontoon poliisijoukkueeseen.
Cândido Lorenzo González

Cândido Lorenzo González O. de M. (23. syyskuuta 1925 Ginzo de Limia, Espanja – 17. joulukuuta 2019) oli Brasiliassa uransa luonut roomalaiskatolinen piispa. Hänet vihittiin papiksi 6. kesäkuuta 1954 ja nimitettiin São Raimundo Nonaton prelaatiksi sekä Scardonan titulaaripiispaksi 5. joulukuuta 1969. Piispaksi vihkiminen seurasi 19. maaliskuuta 1970. Pääkonsekraattorina toimi Jaime de Barros Câmara, jota avustivat Mário Teixeira Gurgel ja José Vázquez Díaz. Lorenzo González erosi titulaarihiippakunnan johdosta 26
KAIRA

KAIRA (Kilpisjärvi Atmospheric Imaging Receiver Array) on Oulun yliopiston alaisen Sodankylän geofysiikan observatorion tieteellinen mittalaite, joka sijaitsee Enontekiön Kilpisjärvellä. Se on monitaajuinen radiovastaanotin, jota käytetään ilmakehän, Maan lähiavaruuden ja tähtitieteen tutkimuksessa. KAIRA-vastaanotin käyttää LOFAR-antenneja ja signaalikäsittelylaitteistoa. Se on itsenäinen passiivinen radiovastaanotin. KAIRA voi toimia myös Norjan Tromssassa sijaitsevan EISCAT VHF -tutkan vastaanottimena tai tehdä yhteisiä mittauksia muiden lähialueella olevien VHF-vastaanottimien kanssa. KAIRA rakennettiin myös koelaitteistoksi EISCAT_3D-projektiin, jossa suunnitellaan suuren hajautetun ilmakehätutkan rakentamista. KAIRAn ovat rahoittaneet Oulun yliopisto, Lapin liiton koordinoima Euroopan aluekehitysrahasto sekä Sodankylän kunta. KAIRAn teleskoopit ovat 34 m KAIRA LBA ja 30 x 50m KAIRA HBA.
Australialainen puoliverinen

Australialainen puoliverinen on hevosrotu. 1960-luvun lopulta lähtien eurooppalaisia puoliverioreja vietiin Australiaan tarkoituksena astuttaa niillä australialaisia tammoja, jotka olivat tyypillisesti englantilaisia täysiverisiä. Tavoitteena oli luoda australialainen puoliverinen. Tuontioreissa virtasi muun muassa holsteininhevosen ja oldenburginhevosen verta. Australianpuoliverihevosyhdistys perustettiin 1970-luvun alussa. Hevonen rekisteröidään vain, jos se täyttää rakenne- ja suorituskykyvaatimukset. Rotu on jo niittänyt mainetta kotimaassaan menestyksestään olympialaisissa. Alkuperämaa on Australia (Victoria). Pää viehättävä. Ilmeikkäät suuret silmät ja isot sieraimet. Pitkä, lihaksikas kaula. Selväpiirteinen säkä,joka liittyy sulavasti selkään
Jelnjan offensiivi

30. elokuuta – 8. syyskuuta 1941 Jelnja, Neuvostoliitto Neuvostoliiton Pyrrhoksen voitto Saksa Neuvostoliitto Fedor von Bock Georgi Žukov Konstantin Rakutin (kaatui) ei tiedossa 103 200 sotilasta ei tiedossa 10 701 kaatunutta21 152 haavoittunutta Jelnjan offensiivilähde? oli Neuvostoliiton puna-armeijan vastahyökkäys Smolenskin taistelun lopulla toisessa maailmansodassa. Taistelu käytiin Jelnjan kaupungin lähistöllä 30. elokuuta – 8. syyskuuta 1941. Operaatio päättyi neuvostojoukkojen voittoon, mutta taistelu kulutti puna-armeijan voimia niin paljon, että saksalaiset kykenivät saavuttamaan ratkaisevan voiton Smolenskin alueella. Saksan 10. panssaridivisioona, 268. jalkaväkidivisioona sekä Waffen-SS:n divisioona Das Reich olivat luoneet sillanpään Jelnjan alueelle operaatioiden jatkamiseksi Smolenskista kohti Moskovaa. Alueella oli lisäksi 202. rynnäkkötykkipataljoona
Siirtoväen huollon keskus

Siirtoväen huollon keskus oli Suomessa sisäasiainministeriön alaisena toiminut, talvisodan lopulla perustettu sotatoimialueilta, myöhemmin luovutetuilta alueilta evakuoidun väestön huolto-organisaatio. Sitä johti Urho Kekkonen väestönsiirtoasioista vastaavan II maatalousministerin, Juho Koiviston alaisuudessa. Siirtoväen huollon keskus täydensi huoltotehtäviä hoitaneiden muiden elinten ja järjestöjen, kuten kansanhuoltoministeriön ja -lautakuntien sekä Vapaan Huollon toimintaa. Kansanhuoltolautakunnat perustettiin kuntiin alkusyksyn 1939 kuluessa. Niiden tehtäviin kuului myös evakoista eli sotatoimien alta siirretyistä tai paenneista huolehtiminen. Jo joulukuussa oli selvää, että tarvittiin erityinen virasto huolehtimaan sotapakolaisista. Virastoa kaavaili kansanhuoltoministeri Rainer von Fieandt. Hänen keskustelukumppaneitaan olivat Jukka Rangell, Koivisto ja myöhemmässä vaiheessa erityisesti Urho Kekkonen. 3. tammikuuta 1940 tehtävän saanut Kekkonen teki aluksi nopean kiertomatkan tutustuakseen evakuoitujen olosuhteisiin. Uuden organisaation oli tarkoitus koota hajallaan eri ministeriöissä olleita toimintoja keskusviraston tasoiseen elimeen. Ministeri Koivisto vastusti kuitenkin näin itsenäistä asemaa
Gustav Bauer

Gustav Adolf Bauer (6. tammikuuta 1870 Darkehmen – 16. syyskuuta 1944 Berliini) oli saksalainen sosiaalidemokraattinen poliitikko, joka toimi Saksan valtakunnankanslerina vuosina 1919–1920. Bauer oli kotoisin Itä-Preussin Darkehmenista (nyk. Ozjorsk Venäjän Kaliningradin alueella) ja työskenteli toimistovirkailijana Königsbergissä. Hän perusti vuonna 1895 toimistotyöntekijöiden ammattijärjestön ja toimi sen puheenjohtajana vuoteen 1908. Bauer toimi vuodesta 1903 Saksan vapaiden ammattiliittojen keskustyöläissihteeristön johdossa sekä vuosina 1908–1918 ammattiliittojen keskusjärjestön varapuheenjohtajana. Hänet valittiin valtiopäiville vuonna 1912 Saksan sosiaalidemokraattisen puolueen (SPD) edustajana ja nimitettiin lokakuussa 1918 Saksan ensimmäiseksi työministeriksi Max von Badenin johtamaan viimeiseen keisarikunnan aikaiseen hallitukseen. Hän toimi työministerinä myös Philipp Scheidemannin hallituksessa helmikuusta kesäkuuhun 1919. Scheidemannin erottua Bauer nimitettiin hänen tilalleen kansleriksi. Hänen hallituksensa tärkeimpänä tehtävänä oli Versaillesin rauhansopimuksen hyväksymisen varmistaminen, mikä oli Saksassa hyvin epäsuosittu ja epäkiitollinen tehtävä. Bauer erosi maaliskuussa 1920 epäonnistuneen Kappin vallankaappauksen jälkeen, mutta toimi vielä valtiovarainministerinä ja varakanslerina Hermann Müllerin ja Joseph Wirthin hallituksissa
Jerzy Zabielski

Jerzy Feliks Zabielski (28. maaliskuuta 1897 Varsova – 19. marraskuuta 1958 Varsova) oli puolalainen miekkailija ja olympiamitalisti. Hän kilpaili vuoden 1928 kesäolympialaisissa Amsterdamissa ja oli siellä mukana saamassa pronssia säilän joukkuekilpailussa. Hän osallistui myös Pariisin kesäolympialaisiin 1924 ja kuului siellä säilässä ensimmäisellä kierroksella pudonneeseen joukkueeseen.
Władysław Szuszkiewicz

Władysław Szuszkiewicz (12. marraskuuta 1938 Vilna – 14. marraskuuta 2007 Szczecin) oli puolalainen meloja ja olympiamitalisti. Hän sai vuoden 1972 kesäolympialaisissa Münchenissä 1 000 metrin kajakkikaksikossa pronssia. 1 000 metrin kajakkiyksikössä hän eteni vuoden 1964 kesäolympialaisissa Tokiossa semifinaaliin ja sijoittui Méxicon kesäolympialaisissa 1968 neljänneksi. Szuszkiewicz meni naimisiin meloja Izabella Antonowiczin kanssa.
Giuseppe Franciolini

Giuseppe Franciolini (10. joulukuuta 1891 Sassoferrato – 16. huhtikuuta 1989) oli italialainen roomalaiskatolinen piispa. Hänet vihittiin papiksi 3. maaliskuuta 1917 ja nimitettiin Cortonan hiippakunnan johtoon 2. maaliskuuta 1932. Piispaksi vihkiminen seurasi 1. toukokuuta. Pääkonsekraattorina toimi Giulio Serafini, jota avustivat Luigi Ermini ja Nicola Cola. Franciolini sai vuonna 1950 nimityksen Arezzon koadjuuttoripiispaksi, jona hän toimi, kunnes erosi 1956. Samanaikaisesti hän jatkoi toimintaansa Cortonan piispana, jonka tehtävistä jäi eläkkeelle 15. helmikuuta 1978
Adams Filmin tulipalo

Adams Filmin tulipalo oli 27. heinäkuuta 1959 Adams Filmin pääkonttorissa Helsingin keskustassa osoitteessa Mikonkatu 13 sattunut onnettomuus, jossa tuhoutui kolmetoista kotimaista elokuvaa sekä muuta filmimateriaalia. Tuhoutuneiden elokuvien joukossa olivat muun muassa Teuvo Tulion kolmen ensimmäisen ohjaustyön ainoat tunnetut kokonaiset kopiot. Tulion Taistelu Heikkilän talosta ja Nuorena nukkunut -elokuvista sekä Nyrki Tapiovaaran Herra Lahtinen lähtee lipettiin -elokuvasta on myöhemmin löytynyt osittaisia katkelmia. Kesällä oli ollut helteistä, ja nitraattifilmit ovat erityisen paloherkkiä. 27. heinäkuuta 1959 Adams Filmin toimiston ylimmässä kerroksessa tapahtui lämpöräjähdys, jonka jälkeen liekit nousivat silminnäkijöiden mukaan useiden kymmenien metrien korkeuteen. Ylimmässä kerroksessa sijainnut elokuvavarasto tuhoutui tulipalossa kokonaan. Varastossa olevat filmit oli tarkoitus luovuttaa myöhemmin Suomen elokuva-arkistoon, mutta niitä ei ollut voitu luovuttaa arkiston säilytystilojen puutteen vuoksi. Kolmetoista elokuvaa tuhoutui tulipalossa siten, että niistä ei ole vielä tähän päivään mennessä löytynyt kokonaista kopiota. Lisäksi tuhoutui muun muassa Suomen puolustusvoimien filmimateriaalia. Vuonna 2007 Kansallisesta audiovisuaalisesta arkistosta löytyi kela, jossa oli Taistelu Heikkilän talosta (1936) -elokuvan alku- ja loppukohtaukset, yhteensä seitsemän minuuttia
Salvatore Visco

Salvatore Visco (s. 28. heinäkuuta 1948 Napoli) on italialainen roomalaiskatolinen arkkipiispa. Hänet vihittiin papiksi Pozzuolin hiippakuntaan 14. huhtikuuta 1973 ja nimitettiin Isernia-Venafron hiippakunnan johtoon 5. huhtikuuta 2007. Piispaksi vihkiminen seurasi 2. kesäkuuta. Pääkonsekraattorina toimi Giovanni Battista Re, jota avustivat Gennaro Pascarella ja Silvio Padoin. Visco asetettiin virkaansa 24. kesäkuuta. Visco sai 30
Józef Rozwadowski

Józef Rozwadowski (19. maaliskuuta 1909 Krakova – 3. elokuuta 1996) oli puolalainen roomalaiskatolinen piispa. Hänet vihittiin papiksi 11. lokakuuta 1931 ja nimitettiin Łódźin hiippakunnan (nykyään arkkihiippakunta) johtoon 29. lokakuuta 1968. Piispaksi vihkimisen suoritti 24. marraskuuta Karol Józef Wojtyła eli tuleva paavi Johannes Paavali II, jota avustivat Jerzy Stroba ja Jan-Wawrzyniec Kulik. Rozwadowski jäi eläkkeelle 24. tammikuuta 1986.
Angaurin taistelu

17. syyskuuta – 22. lokakuuta 1944 Angaur, Palausaaret Yhdysvaltain voitto Yhdysvaltalaiset valtasivat Angaurin saaren Yhdysvallat Japani Paul J. Mueller Ushio Goto (kaatui) 10 000 sotilasta 1 400 sotilasta 265 kaatunutta1 355 haavoittunutta940 taistelukyvytöntä 1 338 kaatunutta59 vangittua Angaurin taistelu oli toisessa maailmansodassa Yhdysvaltain ja Japanin välinen taistelu Angaurin saaren hallinnasta Palaussa, Mariaanien lähistöllä. Taistelu oli osa suurempaa operaatio Forageria. Se alkoi 17. syyskuuta 1944 ja päättyi Yhdysvaltain voittoon 22. lokakuuta. Taistelussa lähes kaikki saarta puolustaneet japanilaissotilaat kaatuivat, mukaan lukien japanilaisjoukkojen komentaja Ushio Goto. Vain 59 japanilaissotilasta selvisi hengissä, joutuen sotavangeiksi. Angaur on pieni kalkkikivisaari, jolla oli 1 400 japanilaissotilasta. Saaren heikko puolustus ja mahdollisuus lentokentän rakentamisesta saarelle teki siitä houkuttelevan kohteen yhdysvaltalaisille